**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**207/2018.(VII.26.) Kt. számú**

**határozata**

**Az egészségügyi feladatellátás önkormányzati átvételével kapcsolatos feladatokról**

**(amely a Tiszavasvári Egészségügyi Nonprofit Kft. taggyűlése** **vonatkozásában a** **12/2018.(VII.26.) számú alapítói határozatnak minősül)**

Tiszavasvári Város Önkormányzata Képviselő-testülete, úgyis mint a Tiszavasvári Egészségügyi Nonprofit Kft. tulajdonosa a Polgári Törvénykönyvről szóló 2013. évi V. törvény 3:109 § (2) pontjában és Magyarország helyi önkormányzatairól szóló 2011. évi CLXXXIX tv. 107. §-ában foglalt hatáskörében eljárvaAz egészségügyi feladatellátás önkormányzati átvételével kapcsolatos feladatokról szóló előterjesztést megtárgyalta és az alábbi határozatot hozza:

1.Tiszavasvári Város Önkormányzata Képviselő-testülete 162/2018. (VI.28.) Kt. számú határozat 1. pontját az alábbiak szerint módosítja: Kinyilatkozza, hogy a Tiszavasvári Egészségügyi Nonprofit Kft. által ellátott feladatokat 2018. november 1. napjától Tiszavasvári Város Önkormányzatán keresztül kívánja ellátni.

2.Felkéri a jegyzőt, hogy az egészségügyi kormányzati funkciók tekintetében készítse elő Tiszavasvári Város Önkormányzata képviselő-testülete szervezeti és működési szabályzatáról szóló rendelet módosítását és terjessze azt a képviselő-testület elé.

**Határidő**: 2018. augusztus 31. **Felelős**: Badics Ildikó jegyző

3.Tiszavasvári Város Önkormányzata Képviselő-testülete kinyilatkozza, hogy a Tiszavasvári Egészségügyi Nonprofit Kft. alkalmazásában álló Munka Törvénykönyve hatálya alá tartozó munkavállalók Tiszavasvári Város Önkormányzatánál történő foglalkoztatását **Munka Törvénykönyve hatálya alá tartozó munkaviszony keretében állapítja meg.**

4.A Tiszavasvári Egészségügyi Nonprofit Kft. legfőbb szerveként, mint átadó munkáltató és mint átvevő munkáltató arról dönt, hogy az Mt. 38.§ (2) bekezdésében foglaltakról az átadó munkáltató gondoskodik. Felkéri a Tiszavasvári Egészségügyi Nonprofit Kft. ügyvezetőjét, hogy a munkáltató személyében bekövetkező változás miatt - legkésőbb az átszállást megelőzően tizenöt nappal - a jogszabályban előírt tájékoztatási kötelezettségének írásban tegyen eleget a munkavállalók felé az Mt. 38.§ (2) bekezdésében foglaltaknak megfelelően.

**Határidő**: esedékességkor **Felelős**: Tiszavasvári Egészségügyi Nonprofit Kft

ügyvezetője

5.Felkéri az általános helyettesítésre megbízott alpolgármestert, hogy a munkáltató személyében bekövetkező változás miatt a jogszabályban előírt tájékoztatási kötelezettségének tegyen eleget a munkavállalók felé.

**Határidő:** esedékességkor  **Felelős:** Sipos Ibolya általános

helyettesítésre megbízott alpolgármester

6.Felkéri az általános helyettesítésre megbízott alpolgármestert, hogy a Tiszavasvári Egészségügyi Nonprofit Kft. ügyvezetőjét jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá

**Határidő:** azonnal **Felelős:** Sipos Ibolya általános

helyettesítésre megbízott alpolgármester

**Sipos Ibolya Badics Ildikó**

**általános helyettesítésre megbízott jegyző**

**alpolgármester**